**การทำตระกร้าหวาย**

**๑.ชื่อภูมิปัญญาที่ทำการบันทึก**คือ การทำตระกล้าหวาย
เจ้าของภูมิปัญญาที่บันทึก  นายมือลี ตาลีติง
ที่อยู่เลขที่  123/2   หมู่ที่  7   ตำบลศรีสาคร
อำเภอศรีสาคร จังหวัดนราธิวาส

อาชีพทำสวน อายุ  51  ปี
โทร.-
**๒.ประวัติความเป็นมาของภูมิปัญญาที่บันทึก**ชาวตำบลศรีสาคร ส่วนมากทำอาชีพหลัก คือ การทำสวนยาง ช่วงที่ยางราคาตกต่ำ ผู้ชายส่วนใหญ่จะนำวัสดุในท้องถิ่นโดยเฉพาะ ไม้ไผ่ นำมาจักสานหรือประดิษฐ์สิ่งของเครื่องใช้ที่จำเป็นในการดำรงชีวิต นายมือลี ตาลีติง เป็นอีกบุคคลหนึ่งที่มีความสามารถด้านช่างไม้ ได้ริเริ่มการจักสานตะกร้าหวาย โดยได้ศึกษาเรียนรู้ด้วยวิธีครูพักลักจำ เห็นว่าผลิตภัณฑ์มีความสวยงาม และด้วยความสนใจเฉพาะตัวจึงได้พัฒนาฝีมือการจักสานมาเรื่อยๆ สามารถจำหน่ายสร้างรายได้ให้กับครอบครัว นอกจากสานตะกร้าหวายแล้ว ยังได้ประยุกต์สานเป็นของใช้ในครัวเรือนหลายประเภท เช่น กระจาดผลไม้ กระบอกใส่เครื่องเขียน ตะกร้าใส่เสื้อผ้า เป็นต้น
 **๓.จุดเด่นของภูมิปัญญาที่บันทึก**ใช้วัตถุดิบที่มีอยู่ในท้องถิ่น/ชุมชน ได้แก่ ไม้ไผ่ ต้นกก/ไหล และหวาย
**๔. กระบวนการผลิต
      ๔.๑ วัสดุอุปกรณ์**

๑. ไม้ไผ่
๒. หวาย
๓. ตะปูเข็ม
๔. ต้นกก
๕. กาวลาเท็กซ์
๖. แล็คเกอร์
๗. ลวด

**๔.๒ ขั้นตอนการผลิต**

 ๑. เตรียมวัสดุ/อุปกรณ์

- ต้นกก นำมาทำเป็นเส้นเล็กๆ ใช้เฉพาะบริเวณผิวของลำต้น นำไปตากแดดให้แห้ง และเปียเป็นเส้นเล็กๆ เตรียมไว้สำหรับสาน
-หวายจักเส้นหวายและขูดให้เรียบ เป็นเส้นเล็กสำหรับมัดและสานยึดติดโครงผลิตภัณฑ์
- ไม้ไผ่ ตัดไม้ไผ่ เป็นท่อนเล็กๆ ความยาวประมาณ ๑๖ เซนติเมตร (หรือเท่ากับความสูงของผลิตภัณฑ์ที่ต้องการ) ทาสีเพื่อกันมอด/แมลง

๒. ขึ้นโครงตะกร้า โดยใช้หวายขดเป็นวง ตอกตะปูยึดเพื่อความแน่นหนา
๓. ส่วนก้นตะกร้า ใช้ไม้ไผ่วางตามแนวขวาง พันยึดด้วยลวดและเส้นหวาย(ชุบน้ำก่อนเพื่อให้เส้นหวายเหนียวและพันง่ายขึ้น)
๔. ขึ้นโครงด้านข้างด้วยวิธีเดียวกัน ตัดไม้ส่วนเกินออกให้เรียบร้อย
๕. หลังจากที่ประกอบโครงร่างตะกร้าด้วยไม้ไผ่แล้ว ให้ทาด้วยกาวลาเท็กซ์ เพื่อให้ทุกชิ้นส่วนยึดติดกันให้แน่น แล้วทิ้งไว้ให้แห้ง
๖. นำเส้นกกที่เปียเตรียมไว้แล้วมาสานขึ้นลาย โดยสานทีละชั้น จนเต็มโครงตะกร้า
๗. เก็บรายละเอียด ตรวจสอบความเรียบร้อย
๘. เคลือบเงาด้วยแล็คเกอร์ ทิ้งไว้ให้แห้ง

**๕. เทคนิค /เคล็ดลับ**

๑. การเตรียมและคัดเลือกวัตถุดิบที่มีคุณภาพ จะทำให้ผลิตภัณฑ์ที่ได้มีความละเอียด สวยงาม
๒.มีการตรวจสอบ/ควบคุมคุณภาพ ในทุกกระบวนการ โดยเฉพาะการจัดทำโครงตะกร้า ต้องให้ แน่นหนาและแข็งแรง การวางลวดลายให้ลงตัวเพื่อความสวยงา

**๖.การถ่ายทอดสืบทอด**

ศึกษาเรียนรู้ด้วยวิธีการด้วยการปฏิบัติ สอนการทำแบบสาธิตการทำให้เห็น